CONVOCATORIA PARA A CONTRATACIÓN LABORAL DE INTERINIDADE DUN OU DUNHA CONSERVADOR/A RESTAURADOR/A, VACANTE NA RPT DE PERSOAL LABORAL FIXO DO MUSEO PROVINCIAL
ADMINISTRACIÓN LOCAL — Provincial — Deputación Provincial (Persoal, oposicións, 06/04/2021)

EXPEDIENTE: 2021016688 ASUNTO: CONVOCATORIA PARA A CONTRATACIÓN LABORAL DE INTERINIDADE DUN OU DUNHA CONSERVADOR/A RESTAURADOR/A, VACANTE NA RPT DE PERSOAL LABORAL FIXO DO MUSEO PROVINCIAL TRÁMITE: RESOLUCIÓN APROBANDO A CONVOCATORIA E AS BASES O deputado, en virtude das competencias delegadas da Presidencia en materia de persoal, dita a seguinte A proposta da xefatura de xestión administrativa do Museo de Pontevedra e de conformidade co establecido no artigo 34. g da Lei 7/1985, de 2 de abril, reguladora das bases de réxime local, modificada pola Lei 11/1999, de 21 de abril, por razóns de urxencia e inaprazable necesidade, RESOLVO aprobar a convocatoria para cubrir interinamente un posto de traballo de persoal laboral fixo, vacante na RPT de persoal laboral fixo, da Deputación de Pontevedra, recollido no Plan de estabilización de emprego temporal da oferta de emprego do ano 2018 e que se rexerá polas seguintes Esta convocatoria ten por obxecto cubrir interinamente, por razóns de urxencia e inaprazable necesidade, un posto de traballo de conservador/a restaurador/a, vacante no cadro de persoal laboral fixo adscrito ao Museo Provincial, incluído na oferta de estabilización de emprego temporal do ano 2018, con fundamento no artigo 11 do Real decreto lexislativo 5/2015 de 30 de outubro, polo que se aproba o Texto r efundido da Lei do Estatuto básico do empregado público; artigo 9 da Lei 2/2015, de 29 de abril do emprego público de Galicia; artigos 28 e ss. do Real decreto 364/1995, de 10 de marzo; e Decreto 95/1991 de 20 de marzo, da Comunidade Autónoma de Galicia, segundo os principios de mérito e capacidade. A xefatura de xestión administrativa do Museo de Pontevedra xustifica a urxencia e necesidade da cobertura interina do posto de traballo de conservador/a restaurador/a no incremento da actividade derivada do traslado das obras dos edificios Castro Monteagudo e García Flórez, pendentes do novo proxecto de rehabilitación, que, xunto coas grandes exposicións previstas para este ano 2021 e a incorporación do Álbum Nós de Castelao fan que o equipo de restauración sexa insuficiente para levar a cabo todos os traballos pendentes. Así mesmo, refire o carácter indispensable dos labores desenvolvidos polo equipo de restauración para a montaxe das exposicións e para o mantemento diario das coleccións, así como a organización das tarefas de traslado e depósito de todas as obras que saen ou entran no Museo, ben sexa por préstamo, ben depósitos, doazóns ou adquisicións, que deben ser obxecto de informe para poder cumprir coa normativa vixente. Dentro das tarefas da persoa contratada inclúense a inspección e o seguimento de todas as pezas e obras que forman parte da colección permanente das salas do Museo, o control das condicións de climatización e ambientais dos distintos espazos, os traballos de restauración das obras no taller, a preparación das exposicións, coa intervención na súa montaxe e desmontaxe, etc.